เรื่องที่ 9 ว่าด้วยการจัดกิจกรรมโครงการตามแผนกิจกรรมหลัก 
ข้อ 85 เป้าหมายที่ ๑ การพัฒนาสมาชิกให้เป็น "คนดีและมีความสุข"  ประกอบด้วย แผนการจัดกิจกรรม ๕ แผน ดังต่อไปนี้
(1) แผนเสริมสร้างจรรยาบรรณวิชาชีพและความรับผิดชอบต่อสังคม 
 เป็นกิจกรรมเสริมสร้าง พัฒนาสมาชิกองค์การ ให้เป็นผู้มีน้ำใจ มีจิตอาสา มีจรรยาบรรณวิชาชีพ ช่วยเหลือดูแลผู้อื่นโดยไม่หวังผลตอบแทน ประพฤติปฏิบัติตนด้วยความรับผิดชอบต่อสังคม คำนึกถึงผลประโยชน์ของส่วนรวมและผลกระทบที่อาจเกิดขึ้นต่อผู้มีส่วนได้เสียทุกฝ่ายในสังคม เคารพ กฎเกณฑ์ กฎกติกาของสังคม สามารถอยู่ร่วมกับผู้อื่นในสังคมได้อย่างสันติสุข มีความรู้ ความเข้าใจ ในการปกครองในระบอบประชาธิปไตยอันมีพระมหากษัตริย์ทรงเป็นประมุข โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมจิตอาสา อาชีวะอาสา อาสาพัฒนา เพื่อนช่วยเพื่อน และกิจกรรมตามขอบข่ายความปลอดภัยของสถานศึกษา ทั้ง 4 กลุ่มภัย
2) กิจกรรมเสริมสร้างภาวะความเป็นผู้นำ การอบรมเสริมศักยภาพผู้นำนักเรียน นักศึกษา การประชุมวิชาการองค์การ กิจกรรมลูกเสือวิสามัญ
3) กิจกรรมส่งเสริมการเคารพสิทธิส่วนบุคคล ยอมรับและปฏิบัติตนตามข้อกำหนด กฎเกณฑ์ กติกาของสังคม 
4) กิจกรรมเสริมสร้างประชาธิปไตย การเลือกตั้งคณะกรรมการดำเนินงานชมรม การเลือกตั้งคณะกรรมการดำเนินงานองค์การ การรณรงค์ส่งเสริมประชาธิปไตย
5) กิจกรรมเสริมสร้างความสามัคคี การมีมนุษยสัมพันธ์ที่ดี การป้องกันและแก้ไขปัญหาการทะเลาะวิวาท
6) กิจกรรมเสริมสร้างจรรยาบรรณวิชาชีพ ต่อตนเอง ต่อวิชาชีพ ต่อผู้รับบริการ ต่อผู้ร่วมประกอบวิชาชีพ ต่อสังคม
7) กิจกรรมส่งเสริมการลดปัญหาและควบคุมปัจจัยเสี่ยงทางสังคม การป้องกันการแพร่ระบาดของโรคติดต่อ สถานศึกษาปลอดภัย
8) กิจกรรมอื่นๆ ที่สอดคล้องกับแผนเสริมสร้างจรรยาบรรณวิชาชีพและความรับผิดชอบต่อสังคม
[bookmark: _Hlk215071887](2) แผนเสริมสร้างบุคลิกภาพ สุขภาพ กีฬา และนันนทนาการ 
 เป็นกิจกรรมเสริมสร้างพัฒนาสมาชิกองค์การ ให้เป็นผู้มีบุคลิกภาพที่ดี สุขภาพเรียบร้อย มีสัมมาคารวะ มีมารยาท รู้จักกาลเทศะ ไม่หลงตนเอง เป็นผู้ประพฤติดีทั้งกาย วาจา ใจ ควบคุมอารมณ์ได้ดี มีจิตใจเบิกบาน        มีสุนทรียภาพ ไม่ย่อท้อต่อความยากลำบาก มีความเชื่อมั่น และภาคภูมิใจในตนเอง มีสุขภาพร่างกายแข็งแรง        มีทักษะการสื่อสารที่ดีและเหมาะสม โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมเสริมสร้างพัฒนาบุคลิกภาพ การแต่งกาย ทักษะการพูด การประกวดการพูดในที่ชุมชน การโต้วาที การประกวดนักเรียน นักศึกษาบุคลิกภาพดี การรณรงค์ส่งเสริมการแต่งกายถูกต้องตามระเบียบสถานศึกษา
2) กิจกรรมเสริมสร้างสุขภาพพลานามัยให้สมบูรณ์แข็งแรง การแข่งขันกีฬา การดูแลรักษาสุขภาพ
3) กิจกรรมเสริมสร้างสุขภาพทางจิตใจ การนันทนาการ ศิลปะ การถ่ายภาพ และงานอดิเรก
4) กิจกรรมสุขอนามัย วัยเจริญพันธุ์ การป้องกันและแก้ไขปัญหาหารตั้งครรภ์ระหว่างเรียน
5) กิจกรรมเข้าจังหวะ การเต้นลีลาศ, แอโรบิคแดนซ์, Cover-Dance, Lip sync Dancer
6) กิจกรรมการแสดง ละครเวที ดนตรี ร้องเพลง
7) กิจกรรมรณรงค์ป้องกันแก้ไขปัญหายาเสพติด TO BE NUMBER ONE 
8) กิจกรรมอื่นๆ ที่สอดคล้องกับแผนเสริมสร้างบุคลิกภาพ สุขภาพ กีฬา และนันนทนาการ


(3) แผนเสริมสร้างคุณธรรม จริยธรรม และคุณลักษณะอันพึงประสงค์ 
เป็นกิจกรรมเสริมสร้างพัฒนาสมาชิกองค์การ ให้เป็นผู้มีวินัย มีความซื่อสัตย์สุจริต โปร่งใส ไม่ยอมแพ้ต่ออำนาจฝ่ายต่ำหรือกิเลส ละอาย เกรงกลัวต่อบาป ตามหลักคุณธรรม จริยธรรมของศาสนาที่ตนเองนับถือ ดำเนินชีวิตอยู่บนทางสายกลาง รู้จักพอประมาณ คำนึงถึงความมีเหตุผล สร้างภูมิคุ้มกันที่ดีในตัวไม่ให้ประมาทไม่ทำอะไรเกินตัว โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมสถานศึกษาคุณธรรมอาชีวศึกษา โครงงานคุณธรรม
2) กิจกรรมส่งเสริมคุณธรรม จริยธรรมในสถานศึกษา
3) กิจกรรมส่งเสริมการป้องกันการทุจริต
4) กิจกรรมส่งเสริมหลักปรัชญาของเศรษฐกิจพอเพียง
5) กิจกรรมเสริมสร้างคุณลักษณะที่พึ่งประสงค์
6) กิจกรรมพัฒนาจิตใจและปฏิบัติตามหลักศาสนา
7) กิจกรรมอื่นๆ ที่สอดคล้องกับแผนเสริมสร้างคุณธรรม จริยธรรม และคุณลักษณะอันพึงประสงค์
(4) แผนส่งเสริมศาสนา ศิลปะ วัฒนธรรม 
เป็นกิจกรรมเสริมสร้างพัฒนาสมาชิกองค์การ ให้เป็นผู้มีความรู้ ความเข้าใจที่ถูกต้องรากฐานความเป็นไทย ภูมิปัญญาของชุมชนและสังคมไทย มีความภาคภูมิใจ เห็นคุณค่า หวงแหน เข้าไปมีส่วนร่วมอนุรักษ์ ทำนุบำรุง และสืบสาน ศาสนา ศิลปะ วัฒนธรรมในความเป็นไทย ประพฤติปฏิบัติตนตามศาสนพิธีธำรงความเป็นไทย         โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมส่งเสริมศิลปะ ประภเทต่างๆ การแสดงนาฏศิลป์ ดนตรีไทย ทัศนศิลป์ จิตรกรรม หัตถศิลป์ ประติมากรรม วรรณกรรมพื้นบ้าน การเล่านิทานพื้นบ้าน การแต่งคำประพันธ์ไทย โคลง ฉันท์ กาพย์ กลอน ร่าย
2) กิจกรรมทำนุบำรุงศาสนา การอบรมธรรมมะ การฟังบรรยายธรรม การสอบธรรมศึกษา           การประกอบศาสนพิธีในศาสนาต่างๆ การประกวดจัดโต๊ะหมู่บูชา การประกวดสวดมนต์หมู่ มีส่วนร่วมในกิจกรรมทางศาสนาที่นับถือ
3) กิจกรรมส่งเสริมการสืบสานวัฒนธรรม ขนบธรรมเนียมประเพณี พหุวัฒนธรรม คติธรรม หลักในการดำรงชีวิต เนติธรรม วัฒนธรรมทางสังคม มารยาทไทย วัตถุธรรม การแต่งกาย สถาปัตยกรรม
4) กิจกรรมเสริมสร้างความภาคภูมิใจและธำรงความเป็นไทย การประกอบพิธีกรรมเกี่ยวกับสถาบันชาติ ศาสนา พระมหากษัตริย์ การศึกษาประวัติศาสตร์ชาติไทย
5) กิจกรรมอื่นๆ ที่สอดคล้องกับแผนส่งเสริมศาสนา ศิลปะ วัฒนธรรม
(5) แผนส่งเสริมการอนุรักษ์ธรรมชาติและสิ่งแวดล้อม 
เป็นกิจกรรมเสริมสร้างพัฒนาสมาชิกองค์การ ให้เป็นผู้มีความรู้ ความเข้าใจ มีส่วนร่วมในการธำรงไว้ซึ่งโครงการตามพระราชดำริ ตระหนักถึงความสำคัญของธรรมชาติและสิ่งแวดล้อม ใช้ทรัพยากรอย่างชาญฉลาดให้คุ้มค่าเกิดประโยชน์สูงสุด สามารถอยู่ร่วมกับธรรมชาติและสิ่งแวดล้อมได้อย่างยั่งยืน เกิดผลกระทบต่อสังคมและสิ่งแวดล้อมน้อยที่สุด โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมตามโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ.สอศ.)
2) กิจกรรมส่งเสริมการใช้ทรัพยากรอย่างประหยัด คุ้มค่า
3) กิจกรรมส่งเสริมการดูแลรักษา การบำบัดและฟื้นฟู ช่วยลดความเสื่อมโทรมของทรัพยากร
4) กิจกรรมส่งเสริมการใช้วัสดุทดแทน การใช้พลังงานทางเลือก
5) กิจกรรมส่งเสริมสนับสนุนการบริหารจัดการขยะ
6) กิจกรรมเสริมสร้างเจตคติที่ดีในการดูแลรักษา อนุรักษ์ และพัฒนาสิ่งแวดล้อม
7) กิจกรรมอื่นๆ ที่สอดคล้องกับแผนส่งเสริมศาสนา ศิลปะ วัฒนธรรม 
ข้อ 86 เป้าหมายที่ 2 การพัฒนาสมาชิกให้เป็น "คนเก่งและมีความสุข"  ประกอบด้วย แผนการจัดกิจกรรม ๕ แผน ดังต่อไปนี้
(1) แผนพัฒนาทักษะตามมาตรฐานวิชาชีพ 
เป็นกิจกรรมเสริมสร้างพัฒนาสมาชิกองค์การ ให้เป็นผู้มีความรู้ ความสามารถ ทักษะ และสมรรถนะตามมาตรฐานวิชาชีพ มีคุณสมบัติตรงตามความต้องการกำลังคนในการพัฒนาประเทศอย่างมีคุณภาพ โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมส่งเสริมพัฒนาสมาชิกให้มีความพร้อมด้านทักษะวิชาชีพ ในการแข่งขัน
2) กิจกรรมการแข่งขันทักษะวิชาชีพ
3) กิจกรรมส่งเสริมพัฒนาสมาชิกให้มีความพร้อมรับการทดสอบมาตรฐานวิชาชีพ ทดสอบมาตรฐานฝีมือแรงงาน จัดและรับรองสมรรถนะของบุคคลตามมาตรฐานตุฯวุฒิวิชาชีพ
4) กิจกรรมศึกษาดูงาน ฝึกทักษะเสริมประสบการณ์อาชีพนอกหลักสูตร ในสถานประกอบการหรือแหล่งอาชีพ
5) กิจกรรมอบรมเสริมสร้างความรู้ทางวิชาชีพจากผู้เชี่ยวชาญ หรือภูมิปัญญาท้องถิ่น
6) กิจกรรมสัมมนาทางวิชาการและวิชาชีพ
7) กิจกรรมอื่นๆ ที่สอดคล้องกับแผนพัฒนาทักษะตามมาตรฐานวิชาชีพ
(2) แผนส่งเสริม พัฒนาความคิดริเริ่มสร้างสรรค์ 
เป็นกิจกรรมเสริมสร้างพัฒนาสมาชิกองค์การ ให้เป็นผู้มีทักษะความคิดสร้างสรรค์ และร่วมสร้างสรรค์นวัตกรรม สามารถค้นคว้าหาความรู้จากทรัพยากรการเรียนรู้ และแหล่งเรียนรู้ที่หลากหลายผ่านการอ่าน การเขียน การคิดคำนวณ การใช้เหตุผลทางวิทยาศาสตร์ในการวิเคราะห์และสังเคราะห์ แข่งค่า สามารถประยุกต์ใช้ความรู้และทักษะในด้านต่างๆ คิดสร้างสรรค์ ตัดสินใจและแก้ปัญหาได้ โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมส่งเสริมสนับสนุนงานวิจัยเบื้องต้น การสร้างนวัตกรรม สิ่งประดิษฐ์ โครงงานวิชาชีพ โครงงานวิทยาศาสตร์
2) กิจกรรมส่งเสริมสนับสนุนการแสดง การประกวดผลงาน นวัตกรรม สิ่งประดิษฐ์ โครงงานวิชาชีพ โครงงานวิทยาศาสตร์
3) กิจกรรมการประกวดออกแบบ ผลิตภัณฑ์ บรรจุภัณฑ์ ตราสัญลักษณ์ผลิตภัณฑ์
4) กิจกรรมส่งเสริมการจัดทำ ประกวดสิ่งประดิษฐ์จากวัสดุเหลือใช้
5) กิจกรรมเสริมสร้างความคิดริเริ่มสร้างสรรค์ การอบรมพัฒนานวัตกรรม
6) กิจกรรมอื่นๆ ที่สอดคล้องกับแผนส่งเสริม พัฒนาความคิดริเริ่มสร้างสรรค์
(3) แผนส่งเสริมการประยุกต์ใช้ความรู้สู่อาชีพ
เป็นกิจกรรมเสริมสร้างพัฒนาสมาชิกองค์การ ให้เป็นผู้มีความรู้ ความสามารถ ทักษะในการเชื่อมโยงเนื้อหาความรู้ที่เกี่ยวข้องจากศาสตร์ต่างๆ มาประยุกต์ใช้ในการสร้างรายได้ สร้างอาชีพ ด้วยรูปแบบการบูรณาการ โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมส่งเสริมการบ่มเพาะผู้ประกอบการใหม่ การหารายได้ระหว่างเรียน
2) กิจกรรมส่งเสริมพัฒนาสมาชิกในการประกอบอาชีพโครงการภายใต้การนิเทศ
3) กิจกรรมส่งเสริมการเป็นผู้ประกอบการและประกอบธุรกิจ Start Up
4) กิจกรรมส่งเสริมการบริการวิชาชีพในชุมชน และการพัฒนาผลิตภัณฑ์ชุมชน
5) กิจกรรมอื่นๆ ที่สอดคล้องกับแผนส่งเสริมการประยุกต์ใช้ความรู้สู่อาชีพ



(4) แผนพัฒนาทักษะชีวิต และพัฒนาความคิดอย่างเป็นระบบ
เป็นกิจกรรมเสริมสร้างพัฒนาสมาชิกองค์การ ให้เป็นผู้มีทักษะชีวิต และพัฒนาความคิดอย่างเป็นระบบ ทางด้านวิทยาศาสตร์ คณิตศาสตร์ ภาษาไทย สังคมศึกษา สามารถนำความรู้ทางวิชาการไปประยุกต์ใช้ในการแก้ไขปัญหา มีทักษะชีวิต โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมพัฒนาทักษะชีวิต ส่งเสริมความรู้ทางด้านวิทยาศาสตร์ สัปดาห์วิทยาศาสตร์                ค่ายวิทยาศาสตร์ ทัศนศึกษาเชิงวิทยาศาสตร์
2) กิจกรรมส่งเสริมความรู้ทางด้านภาษาไทย วันภาษาไทย วันสุนทรภู่ การประกวดคัดลายมือ      การประกวดรักการอ่าน
3) กิจกรรมส่งเสริมและพัฒนาสมาชิกทางด้านทักษะพื้นฐาน การประกวด แข่งขันทักษะพื้นฐาน
4) กิจกรรมส่งเสริมความรู้ทางด้านคณิตศาสตร์ การกแข่งขันแก้ไขปัญหาคณิตศาสตร์                  ค่ายคณิตศาสตร์
5) กิจกรรมส่งเสริมความรู้ทางด้านสังคมศึกษา การแข่งขันตอบปัญหาถูมิศาสตร์ ประวัติศาสตร์ หน้ที่พลเมือง ระบบสังคมและเศรษฐกิจ
6) กิจกรรมส่งเสริมการนำความรู้ทางวิชาการไปประยุกต์ใช้ การตอบปัญหาทางวิชาการ STEM
7) กิจกรรมอื่นๆ ที่สอดคล้องกับแผนพัฒนาทักษะชีวิต และพัฒนาความคิดอย่างเป็นระบบ
(5) แผนพัฒนาสมาชิกให้มีความเป็นสากล
เป็นกิจกรรมเสริมสร้างพัฒนาสมาชิกองค์การ ให้เป็นผู้มีทักษะทางด้านเทคโนโลยีดิจิทัล มีทักษะในการใช้ภาษาต่างประเทศ สามารถดำรงชีวิตท่ามกลางความหลากหลาย แตกต่างด้านวัฒนธรรม มีสำนึกรับผิดชอบต่อสังคมโลก มีความรู้ ความเข้าใจระบบการควบคุมคุณภาพ การบริหารจัดการ และการรับรองคุณภาพ มีวินัยการปฏิบัติงานวิชาชีพด้วยความปลอดภัย ตามหลักเกณฑ์มาตรฐานที่ได้รับการยอมรับ เป็นที่นิยมในสังคม โดยจัดทำโครงการให้สอดคล้องกับกิจกรรม ดังต่อไปนี้ 
1) กิจกรรมส่งเสริมการเรียนรู้นวัตกรรมต่างประเทศ อาเซียนศึกษา การส่งเสริมพัฒนาทักษะในการใช้ภาษาต่างประเทศ
2) กิจกรรมพัฒนาเสริมสร้างความรู้ ความสามารถ ทางด้านเทคโนโลยี สื่อสารสนเทศและดิจิทัล
3) กิจกรรมเสริมสร้างวินัยความปลอดภัยในการทำงาน Safety-First การฝึกซ้อมแผนป้องกันอุบัติภัย
4) กิจกรรมเสริมสร้างความรู้ ความเข้าใจระบบบริหารจัดการ ระบบการควบคุมคุณภาพระบบการรับรองคุณภาพ ที่ได้รับการยอมรับเป็นที่นิยมโดยทั่วไป
5) กิจกรรมอื่นๆ ที่สอดคล้องกับแผนพัฒนาสมาชิกให้มีความเป็นสากล  
